30. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 14356 της 4/16 Σεπτ. 1996 (ΦΕΚ Β΄ 862) Επέκταση υποχρεωτικής ασφάλισης ΕΛΓΑ. Έχοντας υπόψη: 1.Τις διατάξεις του άρθρ. 3 παρ. 2 Νόμ. 1790/88 Οργάνωση και Λειτουργία Οργανισμού Ελληνικών Γεωργικών Ασφαλίσεων και άλλες διατάξεις (ΦΕΚ 134/Α/20.6.88). 2.Την αριθμ. 29/28.3.96 απόφαση Διοικητικού Συμβουλίου του ΕΛΓΑ, με την οποία προτείνεται η επέκταση της υποχρεωτικής ασφάλισης του ΕΛΓΑ. 3.Το ότι από την απόφαση αυτή προκαλείται δαπάνη σε βάρος του προϋπολογισμού του Νομικού Προσώπου «Οργανισμός Ελληνικών Γεωργικών Ασφαλίσεων» ύψους περίπου 5.000.000 δρχ., και ότι για τη δαπάνη αυτή υπάρχει πίστωση στον Προϋπολογισμό του ΕΛΓΑ ύψους 18.048.000.000 δρχ. με τα στοιχεία ΚΑ 6701101, αποφασίζουμε: 1.Την επέκταση της υποχρεωτικής ασφάλισης του ΕΛΓΑ στη φυτική παραγωγή και στις κυψέλες. Σελ. 1068,4324 Τεύχος 1326 Σελ. 74 2.Με σχετικές διατάξεις, που θα περιληφθούν στους Κανονισμούς Ασφάλισης της Φυτικής Παραγωγής και του Ζωικού Κεφαλαίου, και οι οποίες θα ενταχθούν το αργότερο εντός δύο μηνών από τη δημοσίευση της σχετικής απόφασης στην Εφημερίδα της Κυβερνήσεως, θα καθορισθούν οι όροι, οι προϋποθέσεις και οι διαδικασίες για την ασφαλιστική κάλυψη των ζημιών αυτών. 